**Izziņa par atzinumos sniegtajiem iebildumiem par Ministru kabineta rīkojuma projektu “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (VSS-403)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums: 30.05.2019. |  |
| Saskaņošanas dalībnieki: | Tieslietu ministrija, Finanšu ministrija |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Finanšu ministrijas izteiktie iebildumi:** |  |  |
| 1. |  | Rīkojuma projekta 1.2.apakšpunkts paredz nodot Finanšu ministrijas valdījumā valsts nekustamo īpašumu (nekustamā īpašuma kadastra Nr.6601 001 0086), kura sastāvā ietilpst būve – dzīvojamā māja (būves kadastra apzīmējums 6601 001 0086 001) Zeļļu ielā 1, Limbažos, Limbažu novadā. Likuma “Par valsts un pašvaldību dzīvojamo māju privatizāciju” (turpmāk – Privatizācijas likums) pārejas noteikumu 30.punkts nosaka, ka no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu, izņemot šā likuma pārejas noteikumu 30.1.apakšpunktā paredzētos gadījumus. Ievērojot minēto, lūdzam anotācijā skaidrot, vai dzīvojamās mājas Zeļļu ielā 1, Limbažos, Limbažu novadā atsavināšanu saskaņā ar Atsavināšanas likumā noteikto kārtību neierobežo kāds no Privatizācijas likuma pārejas noteikumu 30.1.apakšpunktā minētajiem nosacījumiem.  | **Iebildums ņemts vērā,** precizēta anotācija. | Likuma “Par valsts un pašvaldību dzīvojamo māju privatizāciju” (turpmāk – Privatizācijas likums) pārejas noteikumu 30.punkts paredz, ka no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu, izņemot šā likuma pārejas noteikumu 30.1 punktā paredzētos gadījumus.Nekustamā īpašuma sastāvā esošā dzīvojamā māja neatbilst nevienam Privatizācijas likuma pārejas noteikumu 30.1 punktā minētajam nosacījumam – tā nav dzīvojamā māja, par kuru ir bijis pieņemts Ministru kabineta lēmums par nodošanu privatizācijai; tā nav kopīpašumā, kas izveidojies līdz 2006.gada 31.augustam, esoša vai bezīpašnieka manta; tā nav māja, kuras privatizāciju kavēja Privatizācijas likuma 79.pantā minētie ierobežojumi; tā nav māja, par kuru Ministru kabinets ir atcēlis lēmumu par dzīvojamās mājas neprivatizēšanu un saglabāšanu valsts īpašumā. Ievērojot minēto, dzīvojamā māja šobrīd nav nododama privatizācijai Privatizācijas likumā noteiktajā kārtībā, bet gan atsavināma Publiskas personas mantas atsavināšanas likumā noteiktajā kārtībā. |
| 2. |  | Publiskas personas mantas atsavināšanas likuma (turpmāk - Atsavināšanas likums) 45.panta pirmā daļa nosaka, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ņemot vērā minēto, lūdzam anotācijā skaidrot, vai valsts Izglītības un zinātnes ministrijas persona dzīvojamo māju (būves kadastra apzīmējums 6601 001 0086 001) Zeļļu ielā 1, Limbažos, Limbažu novadā ir piedāvājusi nodot Limbažu novada pašvaldības īpašumā. | **Iebildums ņemts vērā,** papildināta anotācija un paskaidrojošajiem dokumentiem pievienota Limbažu novada domes vēstule. | Publiskas personas mantas atsavināšanas likums 45.panta pirmā daļa nosaka, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ministrija ir piedāvājusi Limbažu novada pašvaldībai pārņemt nekustamo īpašumu un ir saņemta atbilde, ka tas nav nepieciešams pašvaldībai noteikto autonomo funkciju nodrošināšanai. |
| 3. |  | Lūdzam anotācijā skaidrot, vai rīkojuma projekta 1.3.apakšpunktā minētās neapbūvētās zemes vienības (zemes vienību kadastra apzīmējumi 7054 005 0047 un 7054 008 0451) nav uzskatāmas par starpgabaliem Atsavināšanas likuma 1.panta 11.punkta izpratnē, kā arī pievienot paskaidrojošiem materiāliem attiecīgu pašvaldības izziņu. | **Iebildums ņemts vērā,** papildināta anotācija un paskaidrojošajiem dokumentiem pievienota Ērgļu novada pašvaldības izziņa. | Atbilstoši Ērgļu novada pašvaldības 2019.gada 30.maija izziņā Nr.ADM/2019/8-05/413/N norādītajam, nekustamā īpašuma sastāvā esošās zemes vienības nav uzskatāmas par starpgabaliem Publiskas personas mantas atsavināšanas likuma 1.panta 11.punkta izpratnē. |
| 4. |  | Lūdzam Rīkojuma projekta anotācijas III. sadaļas 8.punktu papildināt ar atsauci uz likuma „Par valsts budžetu 2019. gadam” 42.panta septīto daļu, kas nosaka: „Ja Publiskas personas mantas atsavināšanas likumā noteiktajā kārtībā valsts nekustamo īpašumu atsavina valsts akciju sabiedrība „Valsts nekustamie īpašumi” vai valsts akciju sabiedrība „Privatizācijas aģentūra”, tā attiecīgā valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas izlieto valsts īpašumā un tās pārvaldīšanā esošo vidi degradējošo objektu sakārtošanai. Minētos līdzekļus, kas 2019. gadā nav izlietoti valsts īpašumā un tās pārvaldīšanā esošo vidi degradējošo objektu sakārtošanai, līdz 2019.gada 31.decembrim ieskaita valsts budžetā. Valsts akciju sabiedrībai „Valsts nekustamie īpašumi” vai valsts akciju sabiedrībai „Privatizācijas aģentūra” ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī valsts īpašumā un tās pārvaldīšanā esošo vidi degradējošo objektu sakārtošanai.” Ievērojot iepriekš minēto, ja rīkojuma projektā iekļauto nekustamo īpašumu atsavina 2019.gadā, tad atsavināšanā iegūtie līdzekļi nav ieskaitāmi valsts pamatbudžeta kontā, bet izlietojami valsts īpašumā un tās pārvaldīšanā esošo vidi degradējošo objektu sakārtošanai. | **Iebildums ņemts vērā,** anotācija papildināta. | Likuma „Par valsts budžetu 2019. gadam” 42.panta septītajā daļa noteikts, ja Publiskas personas mantas atsavināšanas likumā noteiktajā kārtībā valsts nekustamo īpašumu atsavina valsts akciju sabiedrība „Valsts nekustamie īpašumi” vai valsts akciju sabiedrība „Privatizācijas aģentūra”, tā attiecīgā valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas izlieto valsts īpašumā un tās pārvaldīšanā esošo vidi degradējošo objektu sakārtošanai. Minētos līdzekļus, kas 2019. gadā nav izlietoti valsts īpašumā un tās pārvaldīšanā esošo vidi degradējošo objektu sakārtošanai, līdz 2019.gada 31.decembrim ieskaita valsts budžetā. Valsts akciju sabiedrībai „Valsts nekustamie īpašumi” vai valsts akciju sabiedrībai „Privatizācijas aģentūra” ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī valsts īpašumā un tās pārvaldīšanā esošo vidi degradējošo objektu sakārtošanai.” Ievērojot iepriekš minēto, ja rīkojuma projektā iekļauto nekustamo īpašumu atsavina 2019.gadā, tad atsavināšanā iegūtie līdzekļi nav ieskaitāmi valsts pamatbudžeta kontā, bet izlietojami valsts īpašumā un tās pārvaldīšanā esošo vidi degradējošo objektu sakārtošanai. |
| 5. |  | Lūdzam anotācijā skaidrot, vai uz rīkojuma projekta 1.2. un 1.3.apakšpunktā minēto nekustamo īpašumu atsavināšanu attiecināmi likuma „Par zemes reformu Latvijas Republikas pilsētās” 21.pantā un likumā “Par zemes privatizāciju lauku apvidos” noteiktie ierobežojumi darījumiem ar zemi. | **Iebildums ņemts vērā,** anotācijā papildināta informācija par rīkojuma projekta 1.2. un 1.3.apakšpunktā minētajiem nekustamajiem īpašumiem. | Organizējot izsoli, valsts akciju sabiedrība “Valsts nekustamie īpašumi” vērtēs, vai uz nekustamā īpašuma atsavināšanu attiecināmi likuma „Par zemes reformu Latvijas Republikas pilsētās” 21.pantā un likumā “Par zemes privatizāciju lauku apvidos” noteiktie ierobežojumi darījumiem ar zemi. Gadījumā, ja būs attiecināmi, tad izsolē tiks ievērotas minētajos likumos noteiktās prasības, kurās ietverti priekšnoteikumi darījumiem ar lauksaimniecībā izmantojamo zemi un zemi, kuras sastāvā dominējošā zemes lietošanas kategorija ir lauksaimniecībā izmantojamā zeme. |
| 6. |  | Vēršam uzmanību, ka Eiropas Parlamenta un Padomes 2016.gada 27.aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) stājās spēkā 2018.gada 25.maijā. Atbilstoši 2018.gada 7.jūnija Valsts iestāžu juridisko dienestu vadītāju sanāksmē lemtajam (prot. Nr.1, 1.§) jautājumā par Vispārīgās datu aizsardzības regulas ietekmi uz tiesību aktu izstrādi - izstrādājot tiesību aktu projektus, anotācijā jānorāda pamatots datu apstrādes mērķis, kādam nolūkam personas dati tiks izmantoti. Lēmumu pamatojošai informācijai, kas satur fiziskas personas datus, jānosaka ierobežotas pieejamības statuss. Pieļaujams apkopot tikai tik daudz informācijas, cik nepieciešams norādītajam mērķim. | **Iebildums ņemts vērā,** paskaidrojošajos dokumentos esošie fizisku personu dati aizklāti. |  |
|  |  | **Tieslietu ministrijas izteiktie iebildumi:** |  |  |
| 7. |  | Saskaņā ar Publiskas personas mantas atsavināšanas likuma 44. panta pirmo daļu publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti. Ņemot vērā minēto, lūdzam projekta sākotnējās ietekmes novērtējuma ziņojumā (anotācijā) (turpmāk – anotācija) skaidrot, vai, atsavinot projekta 1.2. un 1.3. apakšpunktā minētos valsts nekustamos īpašumus, nepieciešams ņemt vērā likumā “Par zemes reformu Latvijas Republikas pilsētās” un likumā "Par zemes privatizāciju lauku apvidos" noteiktos ierobežojumus darījumiem ar zemi. | **Iebildums ņemts vērā,** skatīt 5.iebildumu. |  |
| 8. |  | No projektam pievienotajiem paskaidrojošajiem dokumentiem secināms, ka zemes vienība, uz kuras atrodas projekta 1.1. apakšpunktā minētais valsts nekustamais īpašums, līdz 2026. gada 5. aprīlim ir iznomāta Aizkraukles Profesionālai vidusskolai. Turklāt saskaņā ar minētās zemes vienības nomas līguma 5.3. apakšpunktu nomas līgums zaudē spēku, ja tiek atsavinātas Aizkraukles Profesionālās vidusskolas kā nomnieka pārvaldīšanā nodotās būves (kadastra apzīmējumi 3244 006 0144 001 un 3244 006 0144 003). Tāpat vēršam uzmanību, ka anotācijas II sadaļas 1. punktā kā viena no sabiedrības mērķgrupām, kuras tiesības un pienākumus projekts ietekmē vai varētu ietekmēt, norādīti attiecīgo nekustamo īpašumu lietotāji un nomnieki. Ņemot vērā minēto, tiesiskās skaidrības nodrošināšanai lūdzam anotācijā skaidrot, kā projekta 1.1. apakšpunktā minētā valsts nekustamā īpašuma atsavināšana ietekmēs 2016. gada 5. aprīļa zemes vienības nomas līguma spēku un Aizkraukles Profesionālās vidusskolas funkciju izpildi. | **Iebildums ņemts vērā,** anotācija papildināta. | Būve saistīta ar fiziskas personas īpašumā esošu zemes vienību (zemes vienības kadastra apzīmējums 3244 006 0144), 2016.gada 5.aprīlī ar Aizkraukles Profesionālo vidusskolu noslēgts zemes nomas līgums, spēkā līdz 2026.gada 5.aprīlim. Saskaņā ar minētās zemes vienības nomas līguma 5.3. apakšpunktu nomas līgums zaudē spēku, ja tiek atsavinātas Aizkraukles Profesionālās vidusskolas kā nomnieka pārvaldīšanā nodotās būves (kadastra apzīmējumi 3244 006 0144 001 un 3244 006 0144 003) un tas neietekmē Aizkraukles Profesionālās vidusskolas funkciju izpildi. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

30.05.2019 9:48

1671

Izglītības un zinātnes ministrijas

Juridiskā un nekustamo īpašumu departamenta juriskonsulte nekustamo īpašumu jomā

I.Rozenštoka

67047765, Ilze.Rozenstoka@izm.gov.lv